వింబుల్డన్ ఛాంపియన్‌షిప్స్
వింబుల్డన్ ఛాంపియన్‌షిప్స్, లేదా సాధారణంగా వింబుల్డన్, అనేది ప్రపంచంలో అతి పురాతన టెన్నిస్ టోర్నమెంట్, ఈ టోర్నీని అత్యంత ప్రతిష్ఠాత్మకంగా పరిగణిస్తారు.[1][2][3][4] లండన్ శివారైన వింబుల్డన్‌లోని ఆల్ ఇంగ్లండ్ క్లబ్‌లో 1877 నుంచి ఈ టోర్నమెంట్ జరుగుతుంది. నాలుగు గ్రాండ్ స్లామ్ టెన్నిస్ టోర్నమెంట్‌లలో ఇది కూడా ఒకటి, వీటిలో క్రీడ యొక్క అసలు ఉపరితలమైన, గడ్డిపై ఇప్పటికీ జరుగుతున్న ఏకైక టోర్నీ ఇదే కావడం గమనార్హం, లాన్ టెన్నిస్‌కు ఈ పేరును దీని నుంచే స్వీకరించారు.
జూన్ మాసాంతం నుంచి జూలై మాసారంభం మధ్య కాలంలో రెండు వారాలకుపైగా ఈ టోర్నమెంట్ జరుగుతుంది, మహిళలు మరియు పురుషుల సింగిల్స్ ఫైనల్ మ్యాచ్‌లు వరుసగా రెండో శనివారం మరియు ఆదివారం జరుగుతాయి. ప్రతి ఏడాది, ఐదు ప్రధాన పోటీలు, నాలుగు జూనియర్ పోటీలు మరియు నాలుగు ఆహూతుల పోటీలు జరుగుతాయి.
ప్రతి ఏడాది హార్డ్ కోర్టుల్లో జరిగే ఆస్ట్రేలియన్ ఓపెన్, మట్టికోర్టుల్లో జరిగే ఫ్రెంచ్ ఓపెన్‌ల తరువాత వింబుల్డన్ జరుగుతుంది. హార్డ్ కోర్టుల్లో జరిగే US ఓపెన్ దీని తరువాత జరుగుతుంది. పురుషులకు లండన్‌లో జరిగే గ్రాస్ కోర్టు (గడ్డి కోర్టు) AEGON ఛాంపియన్‌షిప్స్, జర్మనీలోని హాలేలో జరిగే గెర్రీ వెబెర్ ఓపెన్ టోర్నమెంట్‌లు వింబుల్డన్‌కు సన్నాహాలుగా ఉన్నాయి. మహిళలకు, బర్మింగ్‌హామ్‌లో జరిగే AEGON క్లాసిక్ మరియు 2 ఉమ్మడి పోటీలైన నెదర్లాండ్స్‌లోని హెర్టోజెన్‌బాష్‌లో జరిగే UNICEF Open మరియు ఈస్ట్‌బోర్న్‌లో జరిగే AEGON ఇంటర్నేషనల్ టోర్నీలు వింబుల్డన్‌కు సన్నాహాలుగా ఉన్నాయి.
పోటీదారులు తప్పనిసరిగా పాటించాల్సిన దుస్తుల నియమావళి, స్ట్రాబెర్రీలు మరియు క్రీము తినడం మరియు రాజ ఆతిథ్యం వింబుల్డన్ సంప్రదాయాల్లో భాగంగా ఉన్నాయి. 2009లో, వింబుల్డన్ సెంటర్ కోర్టుకు ముడుచుకొనే పైకప్పు ఏర్పాటు చేశారు, టోర్నీ సందర్భంగా సెంటర్ కోర్టు మ్యాచ్‌లకు వర్షం ఆటంకం కలిగించకుండా, తద్వారా మ్యాచ్‌ల నిర్వహణలో జాప్యం జరగకుండా చూసేందుకు దీనిని ఏర్పాటు చేయడం జరిగింది.
ఆల్ ఇంగ్లండ్ లాన్ టెన్నిస్ అండ్ క్రోక్వెట్ క్లబ్ ఒక ప్రైవేట్ క్లబ్‌గా 1868లో స్థాపించబడింది, మొదట దీని పేరు "ది ఆల్ ఇంగ్లండ్ క్రోక్వెట్ క్లబ్". దీని యొక్క మొదటి మైదానం (గ్రౌండ్) వింబుల్డన్‌లోని వోర్పుల్ రోడ్డుపై ఉంది.
1875లో, మేజర్ వాల్టర్ క్లోప్టన్ వింగ్‌ఫీల్డ్ ఏడాది క్రితం లేదా అంతకంటే ముందు సృష్టించిన లాన్ టెన్నిస్ క్రీడను క్లబ్ కార్యకలాపాలకు జోడించారు, ఈ క్రీడను మొదట 'స్ఫాయిరిస్ట్రైక్' అనే పేరుతో పిలిచేవారు. 1877 వసంతకాలంలో, ఈ క్లబ్ పేరును "ది ఆల్ ఇంగ్లండ్ క్రోక్వెట్ అండ్ లాన్ టెన్నిస్ క్లబ్"గా మార్చారు, మొదటి లాన్ టెన్నిస్ ఛాంపియన్‌షిప్‌ను ప్రారంభించడాన్ని ఈ పేరు మార్పు సూచిస్తుంది. ఈ పోటీల కోసం కొత్త నియమావళిని (మేరిల్బోన్ క్రికెట్ క్లబ్ చేత రూపొందించబడిన నియమావళిని ఉపయోగించడం జరిగింది, తరువాత దీని స్థానంలో కొత్త నియమావళిని ప్రవేశపెట్టారు) రూపొందించడం జరిగింది. నెట్ ఎత్తు, పోస్టులు మరియు నెట్ నుంచి సర్వీస్ లైన్ దూరం వంటి అంశాలు మినహా ప్రస్తుతం మిగిలిన నిబంధనలన్నీ ఆనాటి నియమావళి ప్రకారం ఉన్నాయి.
1877లో జరిగిన ప్రారంభ పోటీల్లో పురుషుల సింగిల్స్ విభాగంలో పాత హారోవియన్ రాకెట్స్ క్రీడాకారుడు స్పెన్సెర్ గోరే విజేతగా నిలిచారు, ఈ పోటీల్లో మొత్తం 22 మంది క్రీడాకారులు పోటీపడ్డారు. సుమారుగా 2000 మంది ప్రేక్షుకులు ఒక్కొక్కరు ఫైనల్ మ్యాచ్‌ను చూసేందుకు ఒక షెల్లింగ్ చెల్లించారు.
మొత్తం మైదానంలో లాన్‌లను (గడ్డి) అమర్చారు, లాన్ అమర్చిన తరువాత సరిగా మధ్యలో ప్రధాన కోర్టు ఉంది, దీనికి చుట్టూ ఇతర కోర్టులు ఉన్నాయి: అందువలన దీనికి సెంటర్ కోర్ట్ అనే పేరు వచ్చింది, 1922లో క్లబ్‌ను చర్చి రోడ్డులోని ప్రస్తుత ప్రదేశానికి తరలించిన తరువాత కూడా ఈ సెంటర్ కోర్టును నిర్వహణను కొనసాగించారు, అయితే మైదానంలో ఈ కోర్టు ఉన్న ప్రదేశానికి ఇది నిజమైన వర్ణన కాదు. ఇదిలా ఉంటే 1980లో మైదానానికి ఉత్తరంవైపు నాలుగు కొత్త కోర్టుల నిర్మాణం పూర్తయింది, దీంతో సెంటర్ కోర్ట్ మరోసారి సరిగా నిర్వచించబడింది. 1997లో కొత్త నెం.1 కోర్టు ప్రారంభం సెంటర్ కోర్టు వర్ణనను ఉద్ఘాటించింది. ప్రపంచంలో 'వింబుల్డన్ ఛాంపియన్‌షిప్స్' ప్రధాన టెన్నిస్ టోర్నమెంట్‌గా, ఆల్ ఇంగ్లండ్ లాన్ టెన్నిస్ క్లబ్ అత్యంత ప్రాధాన్యత ఇస్తున్న టోర్నీగా పరిగణించబడుతుంది, ఆల్ ఇంగ్లండ్ లాన్ టెన్నిస్ క్లబ్ 21వ శతాబ్దంలో తన ఆధిక్యాన్ని చాటేందుకు ఛాంపియన్‌షిప్స్‌ను నిర్వహిస్తుంది. దీనిలో భాగంగా 1993లో ఈ క్లబ్ ఒక దీర్ఘ-కాల ప్రణాళికను ఆవిష్కరించింది, ప్రేక్షకులు, ఆటగాళ్లు, అధికారులు మరియు పొరుగువారి కోసం టోర్నీ నాణ్యతను మెరుగుపరిచేందుకు ఈ ప్రణాళిక ఉద్దేశించబడింది.
మొదటి దశ ప్రణాళికను 1997 ఛాంపియన్‌షిప్స్ సమయానికి పూర్తి చేశారు, దీనిలో భాగంగా కొత్త నెం.1 కోర్టు అయిన ఆవోరంగీ పార్కును, ఒక ప్రసార కేంద్రాన్ని, రెండు అదనపు గ్రాస్ కోర్టులు మరియు చర్చి రోడ్డు మరియు సోమర్సెట్ రోడ్డు మధ్య కొండ కిందగా ఒక సొరంగాన్ని నిర్మించారు.
రెండో దశలో పాత నెం.1 కోర్టు సముదాయాన్ని తొలగించి, కొత్త మిలీనియం భవనాన్ని నిర్మించేందుకు రంగం సిద్ధం చేశారు, తద్వారా ఆటగాళ్లు, మీడియా ప్రతినిధులు, అధికారులు మరియు సభ్యులకు విస్తృత సౌకర్యాలు కల్పించడంతోపాటు, సెంటర్ కోర్టు పశ్చిమ స్టాండ్‌ను 728 అదనపు సీట్లతో విస్తరించడం వంటి పనులను ఈ రెండో దశలో పూర్తి చేశారు.
ఒక ప్రవేశ భవనం, క్లబ్ సిబ్బంది గృహాలు, మ్యూజియం, బ్యాంకు మరియు టిక్కెట్ కార్యాలయం నిర్మాణంతో మూడో దశ పూర్తయింది.[5]
ఒక కొత్త ముడుచుకొనే పైకప్పును 2009 ఛాంపియన్‌షిప్స్ కోసం నిర్మించారు, తద్వారా టోర్నమెంట్ చరిత్రలో మొట్టమొదటిసారి సెంటర్ కోర్టులో ఆటకు సుదీర్ఘ సమయంపాటు వర్షం అంతరాయం కలిగించకుండా ఉండే ఏర్పాటు చేశారు. సెంటర్ కోర్ట్ సెలబ్రేషన్ అని పిలిచే ఒక వేడుక ద్వారా ఆదివారం, 2009 మే 17న ఈ కొత్త పైకప్పును ఆల్ ఇంగ్లండ్ క్లబ్ పరీక్షించి చూసింది, ఈ వేడుకలో భాగంగా ఆండ్రి అగస్సీ, స్టెఫీ గ్రాఫ్, కిమ్ క్లిజ్‌స్టెర్స్ మరియు టిమ్ హెన్మాన్ మధ్య ప్రదర్శన మ్యాచ్‌లు జరిగాయి. దినారా సఫీనా మరియు అమేలీ మౌరెస్మో మధ్య జరిగిన మహిళల సింగిల్స్ నాలుగో రౌండు మ్యాచ్‌కు కొత్త పైకప్పను ఉపయోగించారు, ఇది పైకప్పను ఉపయోగించిన మొదటి ఛాంపియన్‌షిప్ మ్యాచ్‌గా గుర్తింపు పొందింది. పూర్తిగా కొత్త పైకప్పు కింద జరిగిన మొట్టమొదటి మ్యాచ్ 2009 జూన్ 29న జరిగింది, ఈ మ్యాచ్‌లో ఆండీ ముర్రే మరియు స్టానిస్లాస్ వావ్రింకా తలపడ్డారు, ముర్రే తన ప్రత్యర్థిపై ఈ మ్యాచ్‌లో 2–6, 6–3, 6–3, 5–7, 6–3 తేడాతో విజయం సాధించాడు. 2010 ఛాంపియన్‌షిప్స్‌లో భాగంగా సెంటర్ కోర్టులో జరిగిన మొదటి రౌండు మ్యాచ్‌లో నోవాక్ జకోవిచ్ మరియు ఆలీవియర్ రోచస్ తలపడ్డారు, ఈ మ్యాచ్‌లో జకోవిచ్ విజయం సాధించాడు, కొత్తపైకప్పు కింద జరిగిన తాజా మ్యాచ్‌గా ఇది గుర్తింపు పొందింది, ఆ రోజు ఈ మ్యాచ్ రాత్రి 10.58 గంటలకు ముగిసింది. 1882లో క్లబ్ కార్యకలాపం ఎక్కువగా లాన్ టెన్నిస్‌కు మాత్రమే పరిమితమై ఉండేది, ఆ ఏడాది "క్రోక్వెట్" అనే పదాన్ని పేరు నుంచి తొలగించారు. అయితే, భావానుబంధ (సెంటిమెంట్) కారణాలతో, ఈ పదం ఉపయోగాన్ని 1889లో పునరుద్ధరించారు, అప్పటి నుంచి పేరు ఆల్ ఇంగ్లండ్ లాన్ టెన్నిస్ అండ్ క్రోక్వెట్ క్లబ్‌గా నిలిచివుంది.
1884లో, ఆల్ ఇంగ్లండ్ క్లబ్ టోర్నమెంట్‌లో మహిళల సింగిల్స్ మరియు పురుషుల డబుల్స్ పోటీలను చేర్చారు. మహిళల డబుల్స్ మరియు మిక్స్‌డ్ డబుల్స్ పోటీలను 1913లో ప్రవేశపెట్టారు. 1922 వరకు, ముందు ఏడాది టైటిల్ విజేతలు తరువాతి ఏడాది కేవలం ఫైనల్ మ్యాచ్ మాత్రమే ఆడేవారు, టోర్నమెంట్‌లో అన్ని దశల్లోనూ గెలిచి ఫైనల్‌కు చేరుకున్న వ్యక్తులతో ముందు ఏడాది విజేతలు తలపడేవారు. మిగిలిన మూడు గ్రాండ్ స్లామ్ టోర్నమెంట్‌లు మాదిరిగా, వింబుల్డన్‌లో కూడా అగ్రశ్రేణి ఔత్సాహిక క్రీడాకారులు మాత్రమే పోటీపడేవారు, 1968లో టెన్నిస్‌లో ఓపెన్ యుగం మొదలుకావడంతో ఈ పరిస్థితి మారిపోయింది. 1936లో టైటిల్ గెలుచుకున్న ఫ్రెడ్ పెర్రీ తరువాత వింబుల్డన్‌లో ఇప్పటివరకు మరో బ్రిటీష్ క్రీడాకారుడు తిరిగి సింగిల్స్ టైటిల్‌ను సొంతం చేసుకోలేదు, మహిళల విభాగంలో 1977లో వర్జీనియా వాడే తరువాత సింగిల్స్ టైటిల్‌ను తిరిగి బ్రిటీష్ మహిళా క్రీడాకారులెవరూ దక్కించుకోలేకపోయారు. ఇదిలా ఉంటే అన్నాబెల్ క్రాఫ్ట్ మరియు లారా రోబ్సన్ వరుసగా 1984 మరియు 2008 సంవత్సరాల్లో బాలికల ఛాంపియన్‌షిప్ టైటిళ్లను గెలుచుకున్నారు. ఛాంపియన్‌షిప్‌ను 1937లో మొదటిసారి టెలివిజన్‌లో ప్రసారం చేశారు.
ప్రపంచంలో వింబుల్డన్ ప్రధాన టెన్నిస్ టోర్నమెంట్‌గా విస్తృత గుర్తింపు కలిగివుంది, ఛాంపియన్‌షిప్‌కు ఆతిథ్యం ఇస్తున్న ఆల్ ఇంగ్లండ్ లాన్ టెన్నిస్ క్లబ్ ప్రపంచంలో 21వ శతాబ్దంలో తన ఆధిపత్యాన్ని కొనసాగించేందుకు ఈ టోర్నీని అత్యంత ప్రతిష్ఠాత్మకంగా భావిస్తుంది. దీనిలో భాగంగా 1993లో క్లబ్, ప్రేక్షకులు, క్రీడాకారులు, అధికారులు మరియు పొరుగువారి కోసం టోర్నీ నాణ్యతను మెరుగుపరిచేందుకు ఒక దీర్ఘకాల ప్రణాళికను చేపట్టింది.
మొదటి దశ ప్రణాళికను 1997 ఛాంపియన్‌షిప్స్ సమయానికి పూర్తి చేశారు, దీనిలో భాగంగా కొత్త నెం.1 కోర్టు అయిన ఆవోరంగీ పార్కును, ఒక ప్రసార కేంద్రాన్ని, రెండు అదనపు గ్రాస్ కోర్టులు మరియు చర్చి రోడ్డు మరియు సోమర్సెట్ రోడ్డు మధ్య కొండ కిందగా ఒక సొరంగాన్ని నిర్మించారు.
రెండో దశలో పాత నెం.1 కోర్టు సముదాయాన్ని తొలగించి, కొత్త మిలీనియం భవనాన్ని నిర్మించేందుకు రంగం సిద్ధం చేశారు, తద్వారా ఆటగాళ్లు, మీడియా ప్రతినిధులు, అధికారులు మరియు సభ్యులకు విస్తృత సౌకర్యాలు కల్పించడంతోపాటు, సెంటర్ కోర్టు పశ్చిమ స్టాండ్‌ను 728 అదనపు సీట్లతో విస్తరించడం వంటి పనులను ఈ రెండో దశలో పూర్తి చేశారు.
ఒక ప్రవేశ భవనం, క్లబ్ సిబ్బంది గృహాలు, మ్యూజియం, బ్యాంకు మరియు టిక్కెట్ కార్యాలయం నిర్మాణంతో మూడో దశ పూర్తయింది.[5]
ఒక కొత్త ముడుచుకొనే పైకప్పును 2009 ఛాంపియన్‌షిప్స్ కోసం నిర్మించారు, తద్వారా టోర్నమెంట్ చరిత్రలో మొట్టమొదటిసారి సెంటర్ కోర్టులో ఆటకు సుదీర్ఘ సమయంపాటు వర్షం అంతరాయం కలిగించకుండా ఉండే ఏర్పాటు చేశారు. సెంటర్ కోర్ట్ సెలబ్రేషన్ అని పిలిచే ఒక వేడుక ద్వారా ఆదివారం, 2009 మే 17న ఈ కొత్త పైకప్పును ఆల్ ఇంగ్లండ్ క్లబ్ పరీక్షించి చూసింది, ఈ వేడుకలో భాగంగా ఆండ్రి అగస్సీ, స్టెఫీ గ్రాఫ్, కిమ్ క్లిజ్‌స్టెర్స్ మరియు టిమ్ హెన్మాన్ మధ్య ప్రదర్శన మ్యాచ్‌లు జరిగాయి. దినారా సఫీనా మరియు అమేలీ మౌరెస్మో మధ్య జరిగిన మహిళల సింగిల్స్ నాలుగో రౌండు మ్యాచ్‌కు కొత్త పైకప్పను ఉపయోగించారు, ఇది పైకప్పను ఉపయోగించిన మొదటి ఛాంపియన్‌షిప్ మ్యాచ్‌గా గుర్తింపు పొందింది. పూర్తిగా కొత్త పైకప్పు కింద జరిగిన మొట్టమొదటి మ్యాచ్ 2009 జూన్ 29న జరిగింది, ఈ మ్యాచ్‌లో ఆండీ ముర్రే మరియు స్టానిస్లాస్ వావ్రింకా తలపడ్డారు, ముర్రే తన ప్రత్యర్థిపై ఈ మ్యాచ్‌లో 2–6, 6–3, 6–3, 5–7, 6–3 తేడాతో విజయం సాధించాడు. 2010 ఛాంపియన్‌షిప్స్‌లో భాగంగా సెంటర్ కోర్టులో జరిగిన మొదటి రౌండు మ్యాచ్‌లో నోవాక్ జకోవిచ్ మరియు ఆలీవియర్ రోచస్ తలపడ్డారు, ఈ మ్యాచ్‌లో జకోవిచ్ విజయం సాధించాడు, కొత్తపైకప్పు కింద జరిగిన తాజా మ్యాచ్‌గా ఇది గుర్తింపు పొందింది, ఆ రోజు ఈ మ్యాచ్ రాత్రి 10.58 గంటలకు ముగిసింది.[6]
2009 ఛాంపియన్‌షిప్స్ కోసం కొత్త 4000-సీట్ల నెం. 2 కోర్టును పాత నెం.13 కోర్టు ఉన్న ప్రదేశంలో నిర్మించారు.[7]
కొత్త 2000-సీట్ల నెం.3 కోర్టును పాత నెం.2 కోర్టు మరియు పాత నెం.3 కోర్టులు ఉన్న ప్రదేశంలో నిర్మిస్తున్నారు.[8]
వింబుల్డన్‌లో ఐదు ప్రధాన పోటీలు, నాలుగు జూనియర్ పోటీలు మరియు నాలుగు ఆహూతుల పోటీలు ఉన్నాయి.[9]
ప్రధాన పోటీల్లో భాగమైన ఐదు ప్రధాన క్రీడాంశాలు, మరియు వాటిలో పాల్గొనే క్రీడాకారుల (లేదా జట్లు, డబుల్స్‌కు అయితే) సంఖ్య ఈ కింది విధంగా ఉంటాయి:
పురుషుల సింగిల్స్ (128 డ్రా) మహిళల సింగిల్స్ (128 డ్రా) పురుషుల డబుల్స్ (64 డ్రా) మహిళల డబుల్స్ (64 డ్రా) మిక్స్‌డ్ డబుల్స్ (48 డ్రా)
చింబుల్డన్ (చిల్డ్రన్స్ వింబుల్డన్) గా కూడా గుర్తించే ఈ పోటీల్లో భాగంగా ఉన్న నాలుగు జూనియర్ క్రీడాంశాలు మరియు వాటిలో పాల్గొనే క్రీడాకారులు లేదా జట్ల సంఖ్య ఈ కింది విధంగా ఉంటుంది:
బాలుర సింగిల్స్ (64 డ్రా) బాలికల సింగిల్స్ (64 డ్రా) బాలుర డబుల్స్ (32 డ్రా) బాలికల డబుల్స్ (32 డ్రా)
ఈ పోటీల్లో మిక్స్‌డ్ డబుల్స్ జరగవు.
ఐదు ఆహూతుల (ఇన్విటేషనల్) పోటీలు మరియు జంటల సంఖ్య ఈ కింది విధంగా ఉంటుంది:
పురుషుల ఆహూతుల డబుల్స్ (8 జంటల రౌండ్ రాబిన్) [10] వృద్ధుల ఆహూతుల డబుల్స్ (8 జంటల రౌండ్ రాబిన్) [11] మహిళల ఆహూతుల డబుల్స్ (8 జంటల రౌండ్ రాబిన్) పురుషుల వీల్‌చెయిర్ డబుల్స్ (4 జంటలు) [12] మహిళల వీల్‌చెయిర్ డబుల్స్ (4 జంటలు) [12]
పురుషుల సింగిల్స్ మరియు పురుషుల డబుల్స్ పోటీదారుల మధ్య మ్యాచ్‌లను బెస్ట్-ఆఫ్-ఫైవ్ సెట్‌లలో (ఐదు సెట్‌లలో ఉత్తమ ప్రదర్శన కనబరిచిన వ్యక్తిని విజేతగా ప్రకటించడం) నిర్వహిస్తారు. మిగిలిన అన్ని రకాల క్రీడాంశాలను బెస్ట్-ఆఫ్-త్రీ సెట్‌లలో (మూడు సెట్‌లలో ఉత్తమ ప్రదర్శన ఇచ్చిన వ్యక్తిని విజేతగా ప్రకటించడం) నిర్వహిస్తారు. ఐదో సెట్ (ఐదు-సెట్‌ల మ్యాచ్ అయితే) మినహా మిగిలిన అన్ని సెట్‌లలో స్కోరు 6-6తో సమం అయినట్లయితే ఒక టైబ్రేక్ గేమ్ ఆడతారు, లేదా మూడో సెట్‌లో మినహా (మూడు సెట్‌ల మ్యాచ్ అయినట్లయితే) మిగిలిన అన్ని సెట్‌లలో స్కోరు సమం అయిన పరిస్థితి ఏర్పడితే టైబ్రేక్ గేమ్ ఆడతారు, రెండో సందర్భంలో విజయానికి కనీసం రెండు-సెట్‌ల ఆధిక్యం సాధించాల్సి ఉంటుంది.
రౌండ్-రాబిన్ టోర్నమెంట్‌లు అయిన పురుషుల, వృద్ధుల మరియు మహిళల ఆహూతుల డబుల్స్ మినహా[13] మిగిలిన అన్ని క్రీడాంశాలు సింగిల్-ఎలిమినేషన్ టోర్నమెంట్‌లుగా (ఇటువంటి పోటీల్లో ఏ దశలో పరాజయం పాలైనా నిష్క్రిమించాల్సి ఉంటుంది) ఉన్నాయి.
1922 వరకు, ముందు ఏడాది పోటీల విజేతలను (మహిళల డబుల్స్ మరియు మిక్స్‌డ్ డబుల్స్ విజేతలు మినహా) బైలతో తుది రౌండుకు (మ్యాచ్‌లేవీ ఆడకుండానే తుది దశకు పంపడం) పంపేవారు, (ఈ తుది రౌండును తరువాత ఛాలెంజ్ రౌండుగా గుర్తించడం జరిగింది). ఈ విధానం అనేక మంది విజేతలు తమ టైటిళ్లను వరుసగా పలు సంవత్సరాలు నిలిపివుంచుకునే అవకాశం కల్పించింది, ముందు ఏడాది విజేతలకు తుది దశకు విశ్రాంతి ఉండటంతో పోటీల మొదటి దశ నుంచి ఆడుతూ చివరి దశకు వచ్చిన ప్రత్యర్థులకు వారిపై విజయం సాధించడం కష్టసాధ్యమయ్యేది. 1922 నుంచి, ముందు ఏడాది విజేతలకు బైలు కల్పించే పద్ధతిని తొలగించారు, వారు కూడా ఇతర పోటీదారుల మాదిరిగానే టోర్నీలోని అన్ని దశల్లో ఆడాల్సి ఉంటుంది.
ప్రతి ఏడాది, టోర్నమెంట్ జూన్ 20 మరియు 26 మధ్య సోమవారం సాయంత్రం ప్రారంభమవుతుంది. క్వీన్స్ క్లబ్ ఛాంపియన్‌షిప్స్ తరువాత రెండు వారాలకు వింబుల్డన్ ప్రారంభమవుతుంది, ఇది పురుషుల కోసం నిర్వహించే ఒక ప్రధాన వింబుల్డన్ సన్నాహక టోర్నమెంట్. మరో పురుషుల సన్నాహక టోర్నమెంట్ గెర్రీ వెబెర్ ఓపెన్, ఇది జర్మనీలోని హాలేలో క్వీన్స్ క్లబ్ ఛాంపియన్‌షిప్స్ జరిగే వారంలోనే జరుగుతుంది. వింబుల్డన్‌కు ముందు జరిగే ఇతర ముఖ్యమైన గ్రాస్-కోర్ట్ టోర్నమెంట్‌లు ఈస్ట్‌బోర్న్, ఇంగ్లండ్ మరియు నెదర్లాండ్స్‌లోని హెర్టోజెన్‌బాష్‌లలో జరుగుతాయి, ఈ రెండు టోర్నమెంట్‌లలో మిశ్రమ క్రీడాంశాలు జరుగుతాయి. వింబుల్డన్‌కు సన్నాహకాలుగా జరిగే మరో మహిళల టోర్నమెంట్ ఇంగ్లండ్‌లోని బర్మింగ్‌హామ్‌లో జరుగుతుంది. ప్రతి ఏడాది ఛాంపియన్‌షిప్స్ తరువాత గ్రాస్ కోర్ట్ సీజన్‌కు ముగింపు పలికే టోర్నమెంట్ US, రోడ్ ఐల్యాండ్‌లోని న్యూపోర్ట్‌లో జరుగుతుంది.
వింబుల్డన్ టోర్నీ 13 రోజులపాటు జరుగుతుంది, ఇది ఒక సోమవారం ప్రారంభమై ఒక ఆదివారంతో ముగుస్తుంది, మధ్యలో వచ్చే ఆదివారం విశ్రాంతి దినంగా ఉంటుంది. ఐదు ప్రధాన క్రీడాంశాలు ఈ రెండు వారాల్లో జరుగుతాయి, అయితే యువజన (జూనియర్ లేదా యూత్) మరియు ఆహూతుల క్రీడాంశాలు ప్రధానంగా రెండో వారంలో జరుగుతాయి. సాంప్రదాయికంగా, మధ్య ఆదివారం రోజు ఎటువంటి మ్యాచ్‌లు జరగవు, దీనిని విశ్రాంతి దినంగా పరగణించడం జరుగుతుంది. అయితే, ఛాంపియన్‌షిప్ చరిత్రలో మూడుసార్లు వర్షం కారణంగా మధ్య ఆదివారం రోజు మ్యాచ్‌లు జరిగాయి: 1991, 1997, మరియు 2004 సంవత్సరాల్లో మధ్య ఆదివారం రోజు మ్యాచ్‌లు నిర్వహించడం జరిగింది. ఈ సందర్భాల్లో ప్రతిసారి, వింబుల్డన్ ఛాంపియన్‌షిప్ "పీపుల్స్ సండే"ను అమలు చేసింది, ఈ రోజు రిజర్వ్ చేయని సీట్లు మరియు తక్షణ అందుబాటు, వ్యయరహిత టిక్కెట్‌లను అందిస్తూ ప్రదర్శన కోర్టుల్లో ఆర్థికంగా పరిమిత అవకాశాలు ఉన్నవారిని అనుమతించింది. అంతేకాకుండా, రెండో ఆదివారం ముగిసే సమయానికి టోర్నమెంట్ ముగియనట్లయితే, మిగిలిన అన్ని మ్యాచ్‌లను తరువాత "పీపుల్స్ మండే" వరకు వాయిదా వేస్తారు.
ప్రతి సింగిల్స్ క్రీడాంశంలో మొత్తం 128 మంది క్రీడాకారులు పాల్గొంటారు, ప్రతి పురుషుల లేదా మహిళల డబుల్స్ క్రీడాంశంలో 64 జంటలు పాల్గొంటాయి, మిక్స్‌డ్ డబుల్స్‌లో 48 జంటలు ఆడతాయి. క్రీడాకారులు మరియు డబుల్స్ జంటలకు ప్రధాన క్రీడాంశాల్లో వారి అంతర్జాతీయ ర్యాంకుల ఆధారంగా ప్రవేశం కల్పిస్తారు, గ్రాస్ కోర్ట్ పోటీల్లో పూర్వ ప్రదర్శనలను కూడా ప్రవేశాలు కల్పించేందుకు పరిగణలోకి తీసుకుంటారు. ప్రస్తుతం (2001 నుంచి) 32 మంది పురుషులు మరియు మహిళలకు పురుషుల సింగిల్స్ మరియు మహిళల సింగిల్స్‌లో సీడింగ్స్ ఇస్తున్నారు, ఇదిలా ఉంటే డబుల్స్ పోటీల్లో 16 జట్లకు సీడింగ్ ఇస్తున్నారు.
నిర్వహణ కమిటీ మరియు రిఫరీ ప్రవేశాలకు అన్ని దరఖాస్తులను పరిశీలిస్తారు, టోర్నమెంట్‌కు దరఖాస్తు చేసుకున్న క్రీడాకారుల్లో ఎవరిని ఎంపిక చేయాలో వీరు నిర్ణయిస్తారు. కమిటీ అధిక స్థాయి ర్యాంకు లేని క్రీడాకారుడికి వైల్డ్ కార్డుతో కూడా టోర్నీలోకి ప్రవేశం కల్పించవచ్చు. సాధారణంగా వైల్డ్ కార్డుల ద్వారా టోర్నీలోకి ప్రవేశం కల్పించే క్రీడాకారులు ముందు టోర్నమెంట్‌లలో మెరుగైన ప్రదర్శన కనబర్చినవారు ఉంటారు లేదా వింబుల్డన్‌లో ప్రేక్షకులను ఆకర్షించగల క్రీడాకారులకు వైల్డ్ కార్డు ప్రవేశం కల్పిస్తారు. పురుషుల సింగిల్స్‌లో 2001లో ఒకే వైల్డ్ కార్డును గెలుచుకున్న క్రీడాకారుడు గోరాన్ ఇవానీసెవిచ్. అధిక ర్యాంకులేని మరియు వైల్డ్ కార్డ్ పొందలేని క్రీడాకారులు మరియు జంటలు ఒక అర్హత (క్వాలిఫైయింగ్) టోర్నమెంట్‌లో పాల్గొనడం ద్వారా టోర్నీలోకి అడుగుపెట్టవచ్చు, ఈ టోర్నమెంట్ వింబుల్డన్‌కు వారం ముందు రోయ్‌హాంప్టన్‌లోని బ్యాంక్ ఆఫ్ ఇంగ్లండ్ స్పోర్ట్స్ గ్రౌండులో జరుగుతుంది. సింగిల్స్ అర్హత పోటీలు మూడు-రౌండ్‌లలో జరుగుతాయి: పురుషుల లేదా మహిళల డబుల్స్ పోటీలు ఒకే రౌండులో ముగుస్తాయి. మిక్స్‌డ్ డబుల్స్‌కు ఎటువంటి అర్హత పోటీలు నిర్వహించరు. ఇప్పటివరకు అర్హత పోటీల ద్వారా టోర్నీలో అడుగుపెట్టిన క్రీడాకారులెవరూ పురుషుల సింగిల్స్ లేదా మహిళల సింగిల్స్ టోర్నమెంట్ విజేతలుగా నిలవలేదు. ఒక సింగిల్స్ టోర్నమెంట్‌లో అర్హత పోటీల ద్వారా అడుగుపెట్టిన క్రీడాకారులు గరిష్ఠంగా సెమీ-ఫైనల్ దశ వరకు చేరుకున్నారు: 1977లో జాన్ మెక్‌ఎన్రో (పురుషుల సింగిల్స్), 2000లో వ్లాదిమీర్ వోల్ట్‌చకోవ్ (పురుషుల సింగిల్స్), మరియు 1999లో అలెగ్జాండ్రా స్టీవెన్‌సన్ (మహిళల సింగిల్స్) సెమీస్ దశకు చేరుకున్నారు.
జూనియర్ టోర్నమెంట్‌లలో క్రీడాకారులకు వారి జాతీయ టెన్నిస్ సంఘాల సిఫార్సులు, వారి అంతర్జాతీయ టెన్నిస్ సమాఖ్య (ఇంటర్నేషనల్ టెన్నిస్ ఫెడరేషన్) ప్రపంచ ర్యాంకింగ్స్ మరియు సింగిల్స్ పోటీల్లో అయితే వారి అర్హత పోటీల ప్రదర్శన ఆధారంగా ప్రవేశం కల్పిస్తారు. నాలుగు ఆహూతుల క్రీడాంశాల్లో క్రీడాకారుల ప్రవేశాలను నిర్వహణ కమిటీ నిర్ణయిస్తుంది.
కమిటీ అగ్రశ్రేణి క్రీడాకారులు మరియు జంటలకు వారి ర్యాంకుల ఆధారంగా సీడ్‌లను అందిస్తుంది. అయితే, గత గ్రాస్ కోర్టు పోటీల్లో ప్రదర్శన ఆధారంగా క్రీడాకారుడి సీడింగ్‌ను కమిటీ మార్చదు. ప్రవేశం పొందే ఎక్కువ మంది క్రీడాకారులు సీడ్ లేకుండానే ఆడతారు. కేవలం ఇద్దరు సీడ్ పొందని క్రీడాకారులు మాత్రమే పురుషుల సింగిల్స్ ఛాంపియన్‌షిప్‌ను గెలుచుకున్నారు: 1985లో బోరిస్ బెకెర్ మరియు 2001లో గోరాన్ ఇవానీసెవిచ్ సీడింగ్ లేకుండా టోర్నీ టైటిళ్లు గెలుచుకున్నారు. (1985లో కేవలం 16 మంది ఆటగాళ్లు మాత్రమే సీడింగ్ పొందారు, ఆ సమయంలో బెకెర్ 20వ ర్యాంకులో ఉన్నాడు; వైల్డ్ కార్డుతో టోర్నీలోకి అడుగుపెట్టిన ఇవానీసెవిచ్ టైటిల్ గెలిచినప్పుడు 125వ ర్యాంకులో ఉన్నాడు.) సీడింగ్ లేని మహిళా క్రీడాకారులెవరూ ఇప్పటివరకు మహిళల సింగిల్స్ టైటిల్‌ను గెలుచుకోలేదు; అతితక్కువ సీడ్ పొంది ఛాంపియన్‌గా నిలిచిన క్రీడాకారిణి వీనస్ విలియమ్స్, 2007లో టైటిల్ సొంతం చేసుకున్న 23వ సీడ్ పొందిన వీనస్ విలియమ్స్, 2005లో 14వ సీడ్‌గా టైటిల్ గెలుచుకొని తానే సృష్టించిన రికార్డును సవరించింది. సీడ్ లేని (అన్‌సీడెడ్) జంటలు అనేకసార్లు డబుల్స్ టైటిళ్లు గెలుచుకున్నాయి; 2005లో పురుషుల డబుల్స్ విభాగంలో అన్‌సీడెడ్ మరియు అర్హత పోటీల ద్వారా టోర్నీలోకి అడుగుపెట్టిన క్రీడాకారులు (టోర్నీ చరిత్రలో ఇదే తొలిసారి) టైటిల్ గెలిచారు.
వింబుల్డన్ మ్యాచ్‌ల కోసం 19 కోర్టులను ఉపయోగిస్తారు, ఇవన్నీ పూర్తిగా రీ గడ్డితో తయారు చేస్తారు.
ప్రధాన మ్యాచ్‌లు జరిగే కోర్టులైన సెంటర్ కోర్టు మరియు నెం.1 కోర్టులను సాధారణంగా ఏడాదిలో రెండు వారాలపాటు మాత్రమే, అది కూడా ఛాంపియన్‌షిప్ మ్యాచ్‌ల కోసమే ఉపయోగిస్తారు, అయితే కొన్ని అసాధారణ పరిస్థితుల్లో ఈ కోర్టుల్లో మ్యాచ్‌లు మూడో వారానికి కూడా పొడిగించబడవచ్చు. మిగిలిన పదిహేడు కోర్టులను ఆల్ ఇంగ్లండ్ లాన్ టెన్నిస్ అండ్ క్రోక్వెట్ క్లబ్ ఆతిథ్యం ఇచ్చే ఇతర పోటీల కోసం ఉపయోగిస్తుంటారు. అయితే ప్రధాన కోర్టులు 2012లో మూడు నెలల్లో రెండోసారి ఉపయోగించబడనున్నాయి, ఈ ఏడాది 2012 ఒలింపిక్ క్రీడలలో టెన్నిస్ పోటీలకు వింబుల్డన్ ఆతిథ్యం ఇస్తుంది డేవిస్ కప్‌లో GB జట్ల స్వదేశంలో ఆడే మ్యాచ్‌ల కోసం కొన్ని సందర్భాల్లో ప్రధాన కోర్టుల్లో ఒకదానిని ఉపయోగించడం జరిగింది.
గ్రాస్ కోర్టులపై జరిగే ఏకైక గ్రాండ్ స్లామ్ టోర్నమెంట్ వింబుల్డన్ కావడం గమనార్హం. ఫ్రెంచ్ ఓపెన్ మినహా, ఒకే సమయంలో, అన్ని గ్రాండ్ స్లామ్ కార్యక్రమాలు గడ్డి మైదానాల్లోనే జరిగే టోర్నీ కూడా ఇదే. US ఓపెన్ 1975లో గడ్డి కోర్టులను ఉపయోగించడం నిలిపివేసి, తమ మైదానాల్లో కృత్రిమ మట్టి ఉపరితలాన్ని ఉపయోగించడం ప్రారంభించింది, తరువాత 1978లో నేషనల్ టెన్నిస్ సెంటర్‌కు మారినప్పుడు ఒక కఠినమైన ఉపరితలాన్ని (డెకోటర్ఫ్) ను ఉపయోగించడం మొదలుపెట్టింది. ఒక రకమైన గట్టి ఉపరితలం రీబౌండ్ ఏస్‌ను స్వీకరించి 1988లో గడ్డి కోర్టుల ఉపయోగాన్ని ఆస్ట్రేలియా ఓపెన్ కూడా నిలిపివేసింది, 2008లో ఆస్ట్రేలియా ఓపెన్ కోర్టులు ప్లెక్సికుషన్ అని పిలిచే మరో రకమైన గట్టి ఉపరితలానికి మార్చబడ్డాయి.
ప్రధాన కోర్టు అయిన సెంటర్ కోర్టు 1922లో ప్రారంభించబడింది, ఆల్ ఇంగ్లండ్ లాన్ టెన్నిస్ అండ్ క్రోక్వెట్ క్లబ్, వోర్పుల్ రోడ్డు నుంచి చర్చ్ రోడ్డుకు మారినప్పుడు దీనిని ప్రారంభించారు. పెద్దదిగా ఉండే చర్చి రోడ్డు వేదిక కాలానుగుణంగా పెరిగే అవసరాలను తీర్చేందుకు అవసరమైంది.
వింబుల్డన్ ఛాంపియన్‌షిప్ జరిగే సమయంలో వర్షం కురిసే అవకాశం ఉండటంతో, 2009 ఛాంపియన్‌షిప్‌కు ముందు ఒక ముడుచుకొని పైకప్పును ప్రధాన స్టేడియానికి ఏర్పాటు చేయడం జరిగింది. ఈ ముడుచుకొనే పైకప్పుకు పది నిమిషాల్లో ఏర్పాటు చేయడం/తొలగించడం సాధ్యపడేలా రూపకల్పన చేశారు, ప్రధానంగా వర్షం కారణంగా ఆటకు ఇబ్బంది కలగకుండా చూసేందుకు (మరియు తీవ్రమైన వేడి ఉన్నప్పుడు అవసరమైతే) దీనిని ఏర్పాటు చేయడం జరిగింది.[14] పైకప్పును ఏర్పాటు చేస్తున్నప్పుడు లేదా తొలగిస్తున్నప్పుడు మాత్రం ఆటను తాత్కాలికంగా నిలిపివేస్తారు. సోమవారం, 2009 జూన్ 29న అమేలీ మౌరెస్మో మరియు దినారా సఫీనా మధ్య జరిగిన వింబుల్డన్ ఛాంపియన్‌షిప్ మ్యాచ్ సందర్భంగా మొట్టమొదటిసారి ఈ పైకప్పును ఉపయోగించడం జరిగింది. ఈ కోర్టుకు 15,000 మంది ప్రేక్షకులు హాజరయ్యే సామర్థ్యం ఉంది. దీనికి దక్షిణ చివరన రాయల్ బాక్స్ ఉంది, ఇక్కడి నుంచి రాజ కుటుంబానికి చెందిన సభ్యులు మరియు ఇతర గౌరవ అతిథులు మ్యాచ్‌లను వీక్షిస్తారు. సెంటర్ కోర్టు సాధారణంగా ప్రధాన పోటీల ఫైనల్ మరియు సెమీ ఫైనల్ మ్యాచ్‌లకు ఆతిథ్యం ఇస్తుంది, అంతేకాకుండా టాప్-సీడ్ క్రీడాకారులు మరియు స్థానిక ప్రముఖ క్రీడాకారులు ఆడే మ్యాచ్‌లను కూడా ఈ సెంటర్ కోర్టులో నిర్వహిస్తారు.
దీని తరువాత రెండో ముఖ్యమైన కోర్టు నెం.1 కోర్టు. ఈ కోర్టును 1997లో నిర్మించారు, పాత నెం.1 కోర్టు స్థానంలో దీనిని నిర్మించడం జరిగింది, ఇది సెంటర్ కోర్టు పక్కనే ఉంటుంది. పాత నెం.1 కోర్టును ప్రేక్షకులు హాజరయ్యే సామర్థ్యం తక్కువ ఉన్న కారణంగా పడగొట్టారు. ఈ కోర్టులో ఒక విలక్షణ, అంతరంగ వాతావరణం ఉంటుందనే భావన ఉంది, అనేక మంది ఆటగాళ్లకు ఇది ఇష్టమైన కోర్టుగా గుర్తించబడుతుంది. కొత్త నెం.1 కోర్టుకు సుమారుగా 11,000 ప్రేక్షక సామర్థ్యం ఉంది.
2009 నుంచి, ఒక కొత్త నెం.2 కోర్టును కూడా వింబుల్డన్ టోర్నమెంట్‌లో ఉపయోగిస్తున్నారు, దీనికి 4,000 మంది ప్రేక్షక సామర్థ్యం ఉంది. ప్రణాళికా అనుమతి పొందేందుకు, ఆడే ఉపరితలం భూస్థాయికి సుమారుగా 3.5మీటర్ల దిగువన ఉంటుంది, తద్వారా ఏక-అంతస్తు నిర్మాణం కేవలం భూస్థాయికి 3.5మీ ఎత్తులో ఉంటుంది, అందువలన దృగ్గోచరత ప్రభావితం కాదు.[15] 2012 ఒలింపిక్ క్రీడలు సందర్భంగా జరిగే అధిక సామర్థ్య మ్యాచ్‌లను దృష్టిలో ఉంచుకొని 13వ కోర్టు ఉన్న ప్రస్తుత ప్రదేశంలో నిర్మాణ ప్రణాళికలను నిలిపివేశారు. పాత నెం.2 కోర్టుకు నెం.3 కోర్టుగా పేరు మార్చారు. పాత నెం.2 కోర్టును "గ్రేవ్‌యార్డ్ ఆఫ్ ఛాంపియన్స్"గా గుర్తిస్తున్నారు, ఎందుకంటే అనేక సంవత్సరాలుగా ప్రారంభ రౌండ్‌లలో ఈ కోర్టులో ఆడిన టాప్ సీడ్ ఆటగాళ్లు పరాజయం చవిచూస్తుండటంతో దీనికి ఆ పేరు వచ్చింది, ఐలీ నాస్టాస్, జాన్ మెక్‌ఎన్రో, బోరిస్ బెకెర్, ఆండ్రీ ఆగస్సీ, పీట్ సంప్రాస్, మార్టినా హింగీస్, వీనస్ విలియమ్స్ మరియు సెరీనా విలియమ్స్ వంటి అగ్రశ్రేణి క్రీడాకారులు ఈ కోర్టులో పరాజయాలు చవిచూడటం గమనార్హం.[16] ఈ కోర్టుకు 2,192 + 770 (నిలబడే చోటు) సామర్థ్యం ఉంది. 2011లో కొత్త నెం.3 కోర్టు మరియు కొత్త నెం.4లను ఇప్పుడు పాత నెం.2 మరియు 3 కోర్టులు ఉన్న స్థానంలో ఆవిష్కరించనున్నారు.[17]
మైదానాల ఉత్తర చివరన ఒక పెద్ద టెలివిజన్ తెర ఉంటుంది, దీనిపై ముఖ్యమైన మ్యాచ్‌లను ప్రసారం చేస్తుంటారు. అభిమానులు అధికారికంగా ఆవోరంగీ టెర్రస్ అని పిలిచే గడ్డి ప్రదేశం నుంచి మ్యాచ్‌లను చూడవచ్చు. వింబుల్డన్ టోర్నమెంట్‌లో బ్రిటీష్ ఆటగాళ్లు రాణిస్తున్నప్పుడు కొండపై నుంచి అభిమానులు వారి మ్యాచ్‌లను చూసేవారు, దీని ఫలితంగా కొండకు మీడియా కాలానుగుణంగా ఆటగాళ్ల పేరు పెట్టింది: గ్రెగ్ రుసెడ్‌స్కీ అభిమానుల పేరుమీదగా "రుసెడ్‌స్కీ రిడ్జ్" అని మరియు టిమ్ హెన్మెన్ పేరు మీదగా హెన్మెన్ హిల్ అని ఈ కొండకు పేర్లు పెట్టారు. ప్రస్తుతం ఈ ఇద్దరు ఆటగాళ్లు టెన్నిస్ నుంచి వైదొలగడం మరియు ఆండీ ముర్రే ప్రస్తుతం బ్రిటీష్ నెంబర్ 1 టెన్నిస్ ఆటగాడిగా ఉండటంతో, ఈ కొండను ఇప్పుడు కొన్నిసార్లు "ముర్రే మౌండ్" లేదా "ముర్రేఫీల్డ్"గా సూచిస్తున్నారు, అతని స్కాట్లాండ్ వారసత్వం మరియు ఇదే పేరుకు సంబంధించిన స్కాట్లాండ్ మైదానాన్ని పై పేర్లు సూచిస్తున్నాయి.
ఛాంపియన్‌షిప్ క్రీడల్లో, బాల్ బాయ్స్ మరియు గర్ల్స్ (బంతులు అందించే బాలురు మరియు బాలికలు)ను BBGలుగా సూచిస్తారు, టోర్నమెంట్ సవ్యంగా సాగడంలో వీరు ఒక కీలక పాత్ర పోషిస్తున్నారు, "ఒక మంచి BBGని అసలు చూడలేమనే" నానుడి ఉండటం గమనార్హం. వీరు నేపథ్యంలో కలిసిపోయి, తమ విధులను నిర్వహిస్తుంటారు.[18]
1947 నుంచి బంతి అందించే బాలురను గోల్డింగ్స్ సరఫరా చేస్తుంది, [19] ఈ ఒక్క బెర్నార్డోస్ పాఠశాల విద్యార్థులనే దీనికి ఉపయోగించుకుంటున్నారు. దీనికి ముందు, 1920వ దశకం నుంచి, బంతులు అందించే బాలురను షాఫ్ట్‌బరీ చిల్డ్రన్స్ హోమ్ అందించింది.
1969 నుంచి, BBGలను స్థానిక పాఠశాలలు సరఫరా చేస్తున్నాయి. 2008 వరకు వీరిని లండన్ బారోగ్‌లైన మెర్టోన్, సుట్టోన్, కింగ్‌స్టన్ మరియు వాండ్స్‌వర్త్, సుర్రే ప్రాంతాలకు చెందిన పాఠశాలలు సరఫరా చేశాయి.[20] సాంప్రదాయికంగా, సౌత్‌ఫీల్డ్స్, సదర్లాండ్ గ్రోవ్‌లోని వాండ్స్‌వర్త్ బాయ్స్ గ్రామర్ స్కూల్ మరియు వాండ్స్‌వర్త్‌లోని వెస్ట్ హిల్‌లో ఉన్న మేఫీల్డ్ గర్ల్స్ స్కూల్ రెండు పాఠశాలలకు BBGలను ఎంచుకోవడంలో ప్రాధాన్యత ఇచ్చేవారు, ప్రస్తుతం ఈ రెండు పాఠశాలలు లేవు. ఆల్ ఇంగ్లండ్ క్లబ్‌కు ఇవి చాలా సమీపంలో ఉండటం వలన ఈ రెండు పాఠశాలల నుంచి BBGలను ఎంచుకునేవారు. BBGలకు సగటు వయస్సు 15 ఉండాలి, తొమ్మిది మరియు పదో తరగతి చదువుతున్న విద్యార్థులను దీని కోసం ఎంచుకుంటారు. BBGలు ఒక ఛాంపియన్‌షిప్‌కు సేవలు అందిస్తారు, తిరిగి ఎంపికయితే రెండు టోర్నమెంట్‌లకు కూడా సేవలు అందించే అవకాశం ఉంటుంది.
2005 నుంచి, BBGలు ఆరుగురు సిబ్బంది బృందంగా పనిచేస్తారు, నెట్ వద్ద ఇద్దరు, మూలల వద్ద నలుగురు ఉంటారు, మ్యాచ్ జరిగే రోజు వీరు కోర్టులో ప్రతి గంటకు మారుతుంటారు, తరువాత ఒక గంట విశ్రాంతి (కోర్టు ఆధారంగా రెండు గంటలు) తీసుకుంటారు.[21] అన్ని కోర్టుల్లో ఇదే ప్రమాణాలను పాటించేందుకు వీలుగా, సిబ్బందికి ముందుగానే వారు ఏ కోర్టులో ఈ రోజు పనిచేయాలో తెలియజేస్తారు. కోర్టుల సంఖ్య, మరియు జరిగే మ్యాచ్‌ల సంఖ్య పెరగడంతో, 2008 నుంచి ఛాంపియన్‌షిప్ నిర్వహణకు అవసరమైన BBGల సంఖ్య 250కి పెరిగింది. BBG సేవలకు డబ్బు చెల్లిస్తారు, బంతులు అందించే ప్రతి బాలుడికి లేదా బాలికకు 13 రోజుల తరువాత మొత్తం £120-£160 డబ్బు చెల్లిస్తారు. దీనితోపాటు ఇటువంటి అవకాశం పొందడం గౌరవంగా భావిస్తారు, పాఠశాల నుంచి వెళ్లే సమయంలో వ్యక్తిగత వివరణా పత్రంలో క్రమశిక్షణకు సంబంధించి ఇది ఒక అదనపు ఆకర్షణగా ఉంటుంది. బాలురు మరియు బాలికలు 50:50 నిష్పత్తిలో BBGలుగా ఉంటారు, 1977 నుంచి ఛాంపియన్‌షిప్ కోసం బాలికలను ఉపయోగిస్తున్నారు, వీరు 1985 నుంచి సెంటర్ కోర్టులో కనిపిస్తున్నారు.[22]
భవిష్యత్ BBGలను మొదట వాటి పాఠశాల ప్రధాన ఉపాధ్యాయులు ఎంపిక చేస్తారు, ఆపై వారిని తుది ఎంపికకు అందుబాటులో ఉంచుతారు. BBGలుగా ఎంపిక అయ్యేందుకు టెన్నిస్ నియమాలపై పెట్టే రాత పరీక్షలో అభ్యర్థులు తప్పనిసరిగా ఉత్తీర్ణులు కావాలి, శరీర దృఢత్వ, చలనశీలత మరియు ఇతర పొందిక పరీక్షల్లో కూడా వీరు ఉత్తీర్ణత సాధించాలి. వీటిలో విజయవంతమైన అభ్యర్థులు తరువాత శిక్షణ దశకు చేరుకుంటారు, ఇది ఫిబ్రవరిలో ప్రారంభమవుతుంది, దీనిలో నిరంతర నిర్ధారణ ద్వారా తుది BBGలను ఎంపిక చేస్తారు. 2008నాటికి, ఈ శిక్షణ కోసం ఎంపిక చేసే అభ్యర్థుల సంఖ్య 600 ఉంటుంది. శిక్షణలో భాగంగా అభ్యర్థులకు ప్రతివారం శారీరక, నిర్వహణసంబంధ మరియు సైద్ధాంతిక నిర్దేశాలు చేస్తారు, BBGల్లో చురుకుదనం, అప్రమత్తత, ఆత్మవిశ్వాసాన్ని, పరిస్థితులను వేగంగా స్వీకరించే తత్వాన్ని పెంపొందించేందుకు దీని ద్వారా కృషి చేస్తారు. 2007 నుంచి, ప్రారంభ శిక్షణను సుట్టోన్ జూనియన్ టెన్నిస్ సెంటర్‌లో జరుగుతుంది, ఈస్టర్ తరువాత శిక్షణా కార్యక్రమాలను ప్రధాన కోర్టులకు తరలిస్తారు.
ముదురు పచ్చరంగు మరియు ఊదా రంగు (కొన్నిసార్లు లేత ఊదారంగుగా సూచించబడుతుంది) లు సాంప్రదాయిక వింబుల్డన్ వర్ణాలుగా ఉన్నాయి. ఇదిలా ఉంటే, టోర్నమెంట్‌లో టెన్నిస్ ఆటగాళ్లందరూ పూర్తిగా తెల్లని దుస్తులు లేదా కనీసం తెల్లని దుస్తులు ధరించాల్సి ఉంటుంది, వింబుల్డన్‌లో సుదీర్ఘకాలంగా ఈ సంప్రదాయాన్ని పాటిస్తున్నారు. కొంతవరకు రంగు విలక్షణలతో తెలుపు వస్త్రాలు ధరించడం కూడా ఆమోదయోగ్యంగా ఉంది. 2005 ఛాంపియన్‌షిప్‌ల వరకు పచ్చని దుస్తులను ఛైర్ అంపైర్, లైన్స్‌మెన్, బాల్ బాయ్స్ మరియు బాల్ గర్ల్స్ ధరించేవారు; అయితే, 2006 ఛాంపియన్‌షిప్‌లతో ప్రారంభించి, అధికారులు, బాల్ బాయ్స్ మరియు బాల్ గర్ల్స్ కొత్తగా అమెరికన్ డిజైనర్ రాల్ఫ్ లౌరెన్ రూపొందించిన నీలి రంగు మరియు క్రీము రంగు దుస్తులను ధరిస్తున్నారు. తద్వారా వింబుల్డన్ దుస్తుల రూపకల్పనకు మొట్టమొదటిసారి ఒక విదేశీ కంపెనీ పనిచేయడం జరిగింది. పోలో రాల్ఫ్ లౌరెన్‌తో వింబుల్డన్ ఒప్పందం 2015 వరకు అమల్లో ఉంటుంది.
2009 ముందు వరకు మహిళా క్రీడాకారులను స్కోరుబోర్డులపై "మిస్" లేదా "మిసెస్"గా సూచించేవారు. ఒకరినొకరు గౌరవించుకోవడానికి పాటించే నియమావళి ప్రకారం, వివాహమైన మహిళా క్రీడాకారులను వారి భర్త పేర్లతో కూడా సూచించేవారు: ఉదాహరణకు క్రిస్ ఎవెర్ట్-లాయిడ్ అనే క్రీడాకారిణి పేరును ఆమె జాన్ లాయిడ్‌ను వివాహం చేసుకోవడం వలన స్కోరు బోర్డులపై "మిసెస్.జే.ఎం.లాయిడ్"గా సూచించేవారు, అందువలన "మిసెస్.ఎక్స్" అనే పేరు "X భార్య"ను సూచిస్తుంది. ఈ సంప్రదాయం కొంతకాలం కొనసాగింది.[23] 2009 టోర్నమెంట్ సందర్భంగా మొట్టమొదటిసారి, క్రీడాకారులను స్కోర్‌బోర్డుపై వారి మొదటి మరియు చివరి పేర్లతో సూచించడం మొదలుపెట్టారు.[24] ఉదాహరణకు, "ఆండీ ముర్రే"ను "ఏ. ముర్రే"గా సూచించరు".[25]
స్కోరుబోర్డులపై అంతర్జాతీయ క్రీడాకారులైన పురుషులకు "మిస్టర్" అనే పదాన్ని ఉపయోగించరు, అయితే ఔత్సాహిక క్రీడాకారులకు మాత్రమే ఈ ఉపపదాన్ని ఉపయోగిస్తున్నారు, అయితే ఛైర్ అంపైర్‌లు క్రీడాకారులను పిలిచేందుకు మిస్టర్‌ను ఉపయోగిస్తారు. ఛైర్ అంపైర్ క్రీడాకారుడిని పిలిచేందుకు "మిస్టర్ <ఇంటి పేరు>" ఉపయోగిస్తారు. అయితే, మహిళల మ్యాచ్‌లలో స్కోరను ప్రకటించే సమయంలో అంపైర్‌లు మిస్ <ఇంటిపేరు>ను ఉపయోగిస్తారు.
ఒక మ్యాచ్‌లో ఒకే ఇంటిపేరు ఉన్న ఇద్దరు క్రీడాకారులు తలపడుతున్న సమయంలో (ఉదాహరణకు వీనస్ మరియు సెరెనా విలియమ్స్, బాబ్ మరియు మైక్ బ్రయాన్) ఛైర్ అంపైర్ ప్రకటనల సమయంలో వారి మొదటి పేరు మరియు ఇంటి పేరును రెండింటిని ఉపయోగిస్తారు (ఉదా. ""గేమ్, మిస్ సెరెనా విలియమ్స్", "అడ్వాటేంజ్, మైక్ బ్రయాన్" అని సూచిస్తారు).
గతంలో, క్రీడాకారులు సెంటర్ కోర్టులోకి అడుగుపెట్టినప్పుడు లేదా విడిచివెళ్లే సమయంలో రాయల్ బాక్స్‌లో కూర్చున్న రాజ కుటుంబ సభ్యులకు గౌరవ వందనం చేసేవారు. అయితే 2003లో, ఆల్ ఇంగ్లండ్ క్లబ్ అధ్యక్షుడు, రాజ వంశీయుడు డ్యూక్ ఆఫ్ కెంట్ ఈ సంప్రదాయాన్ని నిలిపివేయాలని నిర్ణయించారు. ప్రస్తుతం క్రీడాకారులు ప్రిన్స్ ఆఫ్ వేల్స్ లేదా మహారాణి వచ్చినప్పుడు మాత్రమే గౌరవ వందనం చేయాల్సి ఉంటుంది, [26] 2010 ఛాంపియన్‌షిప్స్ సందర్భంగా జూన్ 24న వింబుల్డన్‌కు మహారాణి వచ్చినప్పుడు ఈ సంప్రదాయం పాటించారు.[27][28]
1992 నుంచి రేడియో వింబుల్డన్ అనే ఒక ఆన్-సైట్ రేడియో స్టేషన్ క్రీడా వ్యాఖ్యానాన్ని ప్రసారం చేస్తుంది, ఛాంపియన్‌షిప్ జరిగినన్ని రోజులపాటు ఉదయం 8 గంటల నుంచి రాత్రి 10 గంటల వరకు ఇది ప్రసారాలు నిర్వహిస్తుంది, సెంటర్ కోర్టు భవనంలో దీనికి ఒక స్టూడియో ఉంది. టోర్నమెంట్ ప్రారంభానికి ముందు ఇది శుక్రవారం రోజు జరిగే డ్రాను కూడా ప్రసారం చేస్తుంది. రేడియో వింబుల్డన్ ప్రసారాలను 87.7 FMపై ఐదు మైళ్ల వ్యాసార్థంలో వినవచ్చు, ఆన్‌లైన్‌లో కూడా ఇది అందుబాటులో ఉంది. ఇది ఒక నియంత్రిత సేవా అనుమతి కింద నిర్వహించబడుతుంది, UKలో అత్యంత అధునాతన RSL ప్రసారాలు అందించే ఎఫ్ఎం ఇదే కావడం నిర్వివాదాంశం. ఈ ప్రసారాలకు శ్యామ్ లాయిడ్ మరియు అలీ బార్టన్ వ్యాఖ్యాతలుగా వ్యవహరిస్తున్నారు. వారు నాలుగు గంటలకు ఒకసారి మారే షిఫ్ట్‌లలో పనిచేస్తున్నారు. ఈ స్టేషన్‌కు గిగీ సాల్మన్, నిక్ లెస్టోర్, రూపెర్ట్ బెల్, నిజెల్ బిడ్మీడ్, గై స్విన్‌డెల్స్, లూసీ అహల్, నాడిన్ టవల్ మరియు హెలెన్ వైటేకర్ విలేకరులు మరియు వ్యాఖ్యాతలుగా ఉన్నారు. కోర్టు 3, మరియు 4 స్కోర్‌బోర్డులు ఉన్న ఒక ఎత్తైన భవనంలోని "క్రౌస్ నెస్ట్" నుంచి వారు తరచుగా నివేదిస్తుంటారు, ఇక్కడ నుంచి అనేక బయటి కోర్టులు కూడా కనిపిస్తాయి. స్యూ మాఫిన్‌తోపాటు రోజూ ప్రత్యేక అతిథులు వస్తుంటారు. ఇటీవల సంవత్సరాల్లో రేడియో వింబుల్డన్ ఒక ద్వితీయ తక్కవ-సామర్థ్య FM పౌనఃపున్యాన్ని (మైదానాల వరకు మాత్రమే పనిచేసే) 96.3 FMను కొనుగోలు చేసింది, సెంటర్ కోర్టు వ్యాఖ్యానానికి ఎటువంటి అవాంతరం కలగకుండా చూసేందుకు దీనిని కొనుగోలు చేశారు, 2006 నుంచి నెం.1 కోర్టు నుంచి మూడో కవరేజ్ 97.8 FM కూడా పనిచేస్తుంది. గంటకు ఒకరసారి వార్తా విశేషాలు మరియు ప్రయాణ విషయాలు (RDSను ఉపయోగించి) ప్రసారం అవుతుంటాయి.
70 సంవత్సరాలుగా, BBC UKలో ఈ టోర్నమెంట్‌ను ప్రసారం చేస్తుంది, 1937లో ఈ ఛానల్ టోర్నీ ప్రసారాలు ప్రారంభించింది. రెండు ప్రధాన స్థానిక ఛానల్‌లు BBC వన్ మరియు BBC టు మ్యాచ్‌లను విభజించి ప్రసారం చేస్తున్నాయి. వింబుల్డన్ ప్రసార హక్కులను 2014 వరకు BBC పొందింది, తన వ్యాపార-ఉచిత ఫీడ్‌ను ప్రపంచవ్యాప్త ఛానల్‌లకు పంపిణీ చేస్తుంది. బ్రిటీష్ శాటిలైట్ బ్రాడ్‌కాస్టింగ్ రోజుల్లో, దాని క్రీడా ఛానల్ వీక్షకుల కోసం అదనపు కవరేజ్‌ను అందించింది. ప్రముఖ బ్రిటీష్ వ్యాఖ్యాతల్లో ఒకరైన డాన్ మాస్కెల్ 1991 వరకు సేవలు అందించారు, ఆయన BBC యొక్క "వాయిస్ ఆఫ్ టెన్నిస్"గా గుర్తింపు పొందారు. UK టెలివిజన్‌పై ఇతర సాధారణ వ్యాఖ్యాతల్లో మాజీ క్రీడాకారులు గ్రెగ్ రుసెడ్‌స్కీ, ఆండ్ర్యూ కాజిల్, టిమ్ హెన్మెన్ మరియు అన్నాబెల్ క్రాఫ్ట్; అతిథి వృద్ధ క్రీడాకారులు బోరిస్ బెకెర్, జాన్ మెక్‌ఎన్రో, జిమ్మీ కానర్స్ మరియు ట్రేసీ ఆస్టిన్ తదితరులు ఉన్నారు. కవరేజ్‌కు స్యూ బార్కెర్ మరియు హైలైట్స్‌లకు జాన్ ఇన్వెర్డాల్ వ్యాఖ్యాతలుగా వ్యవహరిస్తున్నారు. గతంలో డెస్ లైనమ్, డేవిడ్ వైన్ మరియు హారీ కార్పెంటర్‌లు BBC సమర్పుకులుగా వ్యవహరించారు.
ప్రభుత్వ ఆదేశం పరిధిలో వింబుల్డన్ ఫైనల్ మ్యాచ్‌లను ప్రాంతీయ టెలివిజన్‌లలో (BBC, ITV, ఛానల్ 4, ఛానల్ 5) పూర్తిగా ప్రత్యక్ష ప్రసారం చేస్తున్నారు. టోర్నమెంట్ యొక్క మిగిలిన హైలైట్‌లను ప్రాంతీయ ఛానళ్లు ప్రసారం చేస్తున్నాయి: ప్రత్యక్ష ప్రసారాలు మాత్రం (ఫైనల్స్ మినహా) శాటిలైట్ లేదా కేబుల్ TVలో ప్రసారమవతాయి.[29]
అమెరికాలో NBC యొక్క బ్రేక్‌ఫాస్ట్ ఎట్ వింబుల్డన్ ప్రత్యేక కార్యక్రమాలను వారాంతాల్లో ప్రసారం చేస్తున్నారు, ప్రత్యక్ష ప్రసారం వేకువజామున ప్రారంభమవుతుంది (US కాలం UK కంటే ఐదు గంటలు వెనుక ఉంటుంది కాబట్టి), ఉదయం ప్రారంభమై మధ్యాహ్నం వరకు ఈ కార్యక్రమాలు కొనసాగుతాయి, మ్యాచ్‌ల వ్యాఖ్యానం మరియు బుడ్ కొల్లిన్స్ నుంచి ఇంటర్వ్యూలు ఈ ప్రసారాల్లో భాగంగా ఉంటాయి, USAలో టెన్నిస్ చతురత మరియు వివాదాస్పద పైజామాల ద్వారా బుడ్ కొల్లిన్స్ టెన్నిస్ అభిమానులకు సుపరిచయుడు. కొల్లిన్స్‌ను NBC 2007లో విధుల నుంచి తొలగించింది, అయితే ఆయనను ESPN వెంటనే ఉద్యోగంలోకి తీసుకుంది, అమెరికా సంయుక్త రాష్ట్రాల్లో ఇది వింబుల్డన్‌ను కేబుల్ ద్వారా ప్రసారం చేస్తుంది. NBC యొక్క ప్రాథమిక వింబుల్డన్ టోర్నమెంట్ అనేక సంవత్సరాలపాటు డిక్ ఎన్‌బెర్గ్ వ్యాఖ్యాతగా వ్యవహరించాడు. 1975 నుంచి 1999 వరకు ప్రీమియం ఛానల్ HBO వింబుల్డన్ యొక్క వారాంతపు రోజులు మినహా మిగిలిన రోజుల కవరేజ్‌ను అందించింది. జిమ్ లాంప్లే, బిల్లీ జీన్ కింగ్, మార్టినా నవ్రాతిలోవా, జాన్ లాయిడ్ మరియు బారీ మాక్‌కే మరియు ఇతరులు దీనికి వ్యాఖ్యాతలుగా వ్యవహరించారు.[30]
అనుకోకుండా, వింబుల్డన్ 1967 జూలై 1నాటి టెలివిజన్ చరిత్రలో ఒక భాగంగా ఉంది. UKలో ఈ రోజు మొట్టమొదటిసారి అధికారికంగా కలర్‌లో (వర్ణచిత్ర) ప్రసారాలు ప్రారంభమయ్యాయి. వింబుల్డన్ యొక్క నాలుగు గంటల ప్రత్యక్ష ప్రసారాన్ని BBC2లో ప్రసారం చేశారు (తరువాత ఇది UKలో ఏకైక కలర్ ఛానల్‌గా గుర్తింపు పొందింది), అయితే ఈ చారిత్రక మ్యాచ్ యొక్క వీడియో ఇప్పుడు అందుబాటులో లేదు, ఆ ఏడాది పురుషుల ఫైనల్ మ్యాచ్ వీడియో మాత్రం BBC సంగ్రహాలయంలో ఉంది, కలర్‌లో ప్రసారం చేసిన మొట్టమొదటి పురుషుల ఫైనల్ మ్యాచ్ కావడంతో దీనిని భద్రపరిచారు.
2007 నుంచి, భారీ అంచనాలు ఉన్న వింబుల్డన్ మ్యాచ్‌లను హై డెఫినిషన్‌లో ప్రసారం చేస్తున్నారు, BBC యొక్క ఫ్రీ-టు-ఎయిర్ ఛానల్ BBC HD ఈ మ్యాచ్‌లను ప్రసారం చేస్తుంది, సెంటర్ కోర్టు మరియు కోర్టు నెం.1లో జరిగిన టోర్నీ మ్యాచ్‌ల నిరంతర ప్రత్యక్ష ప్రసారాలను ఇది అందిస్తుంది, అదే విదంగా సాయంత్రం టుడే ఎట్ వింబుల్డన్ అనే కార్యక్రమంలో హైలైట్‌లను ప్రసారం చేస్తుంది.
ఐర్లాండ్‌లో 1980వ మరియు 1990వ దశకాల్లో RTE ఈ టోర్నీని ప్రసారం చేసింది, వారి రెండో ఛానల్ RTE టులో టోర్నీ మ్యాచ్‌లను ప్రసారం చేసేవారు, సాయంత్రంపూట వారు మ్యాచ్‌లలో హైలైట్‌లను కూడా అందించేవారు. 1998లో RTE ఈ టోర్నీ ప్రసారం నుంచి తప్పుకుంది, ఎక్కువ మంది ప్రేక్షకులు BBCని చూస్తుండటంతో, తమ ప్రసారాలకు వీక్షణ గణాంకాలు తగ్గిపోవడంతో RTE ఈ నిర్ణయం తీసుకుంది.[31] 2005 నుంచి TG4 అనే ఐర్లాండ్ యొక్క ఐరిష్ భాషా బ్రాడ్‌కాస్టర్ ఈ టోర్నమెంట్ ప్రసారాలను అందిస్తుంది. ఇది ప్రత్యక్ష ప్రసారాన్ని ఐరిష్ భాషలో చేస్తుండగా, రాత్రిపూట ఆంగ్లంలో హైలైట్‌లను ప్రసారం చేస్తుంది.[32]
BBC యొక్క వింబుల్డన్ ఆరంభ నేపథ్య సంగీతాన్ని కెయిత్ మాన్స్‌ఫీల్డ్ స్వరపరిచారు, దీనిని "లైట్ అండ్ ట్యూన్‌ఫుల్" అని పిలుస్తున్నారు. "ఎ స్పోర్టింగ్ అకేషన్" అనే భాగాన్ని సాంప్రదాయిక ముగింపు నేపథ్యంగా ఉపయోగిస్తున్నారు, ప్రస్తుతం కవరేజ్‌ను ఒక జనరంజక పాటతో లేదా సంగీతం లేకుండా ముగిస్తున్నారు.
సెంటర్ మరియు ఇతర కోర్టు టిక్కెట్‌లలో ఎక్కువ భాగాన్ని సాధారణ ప్రజలకు విక్రయిస్తున్నారు, ఈ టిక్కెట్‌లను ఒక పబ్లిక్ బ్యాలట్ ద్వారా అందుబాటులో ఉంచుతున్నారు, ఆల్ ఇంగ్లండ్ క్లబ్ ఏడాది ప్రారంభంలో దీనిని ప్రారంభిస్తుంది. టిక్కెట్‌ల కోసం ఒక బ్యాలట్‌ను నిర్వహించడం 1924 నుంచి జరుగుతుంది.
బ్యాలట్ ఎప్పుడూ గణనీయమైన స్థాయిలో అధిక స్పందన పొందుతుంది. విజవంతమైన దరఖాస్తుదారులను కంప్యూటర్ ద్వారా యాదృచ్ఛికంగా ఎంపిక చేస్తారు.[33]
ఆల్ ఇంగ్లండ్ క్లబ్ తన యొక్క అనుబంధ సంస్థ ఆల్ ఇంగ్లండ్ లాన్ టెన్నిస్ గ్రౌండ్ పీఎల్‌సీ ద్వారా టెన్నిస్ అభిమానులకు ప్రతి ఐదేళ్లకు ఒకసారి డెబంచర్‌లు (రుణపత్రాలు) జారీ చేస్తుంది, వీటి ద్వారా మూలధన వ్యయానికి నిధులు సేకరిస్తున్నారు. క్లబ్‌లో పెట్టుబడి పెట్టే అభిమానులు ఐదేళ్లపాటు జరిగే వింబుల్డన్ ఛాంపియన్‌షిప్‌లకు ప్రతి రోజూ ఒక జత టిక్కెట్‌లు పొందుతారు.[34] కేవలం రుణపత్ర యజమానులు మాత్రమే తమ టిక్కెట్‌లను తృతీయ పక్ష వ్యక్తులకు విక్రయించేందుకు అనుమతి ఇచ్చారు, అయితే అనేక సంవత్సరాలుగా బ్లాకులో టిక్కెట్లు అమ్మేవారు డ్రా ద్వారా రుణపత్రాలు లేనివారికి విక్రయించే టిక్కెట్లను అక్రమంగా కొనుగోలు చేసి లాభానికి విక్రయిస్తున్నారు. ఇటీవల సంవత్సరాల్లో రుణపత్రాలకు గిరాకీ పెరిగింది, ఈ రుణపత్రాలు లండన్ స్టాక్ ఎక్స్ఛేంజ్‌లో వ్యాపారం సాగించే స్థాయికి చేరుకున్నాయి.
టిక్కెట్లులేని అభిమానులు క్యూలో నిలబడి సెంటర్ కోర్టు, కోర్టు 1 మరియు కోర్టు 2లలో జరిగే మ్యాచ్‌లకు టిక్కెట్లు కొనుగోలు చేసే సౌకర్యం ఉన్న ఏకైక గ్రాండ్ స్లామ్‌గా వింబుల్డన్ గుర్తింపు పొందింది. 2008 నుంచి, ఒకే క్యూని ఏర్పాటు చేశారు, ప్రతి కోర్టులో దీని ద్వారా 500 టిక్కెట్లు విక్రయిస్తారు. క్యూలో నిలబడినప్పుడు అభిమానులకు ఒక సంఖ్యతో ఉన్న వోచర్లు ఇస్తారు, తరువాతి రోజు ఉదయం గ్రౌండువైపుకు క్యూ కదిలినప్పుడు, సిబ్బంది వచ్చి ప్రతి కోర్టుకు ప్రత్యేకించిన రంగుతో ఉండే చేతిబ్యాండ్‌లను ఇస్తారు. వోచర్‌ను తరువాత టిక్కెట్ కార్యాలయంలో తీసుకొని టిక్కెట్ ఇస్తారు.
ప్రదర్శన కోర్టుల్లోకి ప్రవేశించేందుకు, అభిమానులు సాధారణంగా వింబుల్డన్‌లో క్యూలో నిలబడాల్సి వస్తుంది, [35] ప్రపంచవ్యాప్తంగా అభిమానులందరూ ఇదే పని చేస్తారు, దీనిని వారు వింబుల్డన్ అనుభవంలో భాగంగా పరిగణిస్తారు. ముందురోజు రాత్రి క్యూలో నిలబడాలని భావించినవారికి ఒక టెంట్ మరియు నిద్రపోయే ఉపకరణ బ్యాగును తెచ్చుకోవాలని సూచిస్తారు. క్యూలో నిలబడటం సాధారణంగా వాతావరణంపై ఆధారపడివుంటుంది, అయితే రాత్రి 9 గంటలకు ముందు వారంలోని సాధారణ పనిదినాల్లో క్యూలో నిలబడినవారికి ఒక ప్రదర్శన కోర్టు టిక్కెట్ పొందవచ్చు. ప్రదర్శన కోర్టుల మ్యాచ్‌ల కోసం క్యూలో నిలబడటం క్వార్టర్ ఫైనల్ దశ తరువాత ముగుస్తుంది.
2010 ఏడో రోజు (సోమవారం 28 జూన్) ఛాంపియన్‌షిప్స్ రోజున, పది లక్షల సంఖ్య ఉన్న వింబుల్డన్ క్యూ కార్డును జారీ చేశారు[36], దీనిని దక్షిణాఫ్రికాకు చెందిన రోజ్ స్టాన్లీ పొందారు. 2003లో క్యూ కార్డులను పరిచయం చేసినప్పుడు వాటిపై సంఖ్యలు వేయడం ప్రారంభించారు, తద్వారా అభిమానులు వాస్తవ లైనులో వేచివుండాల్సిన అవసరం లేకుండా పోయింది - ఈ నిర్ణయం వలన పౌరులు తమ క్యూ కార్డును పొందిన తరువాత, ఇంటికి వెళ్లిపోయే వీలు ఏర్పడింది.
ఆల్ ఇంగ్లండ్ క్లబ్ క్యూపై ఒక బలమైన నిర్ణయం తీసుకుంది. రాత్రిపూట అక్కడ క్యూలో నిలబడేవారికి టాయిలెట్ మరియు నీటి సౌకర్యాలు కల్పించాల్సి రావడంతో క్లబ్ అర్ధరాత్రి క్యూలో నిలబడటాన్ని ఆమోదించలేకపోయింది. క్యూలో నిలబడిన అభిమాని టిక్కెట్ పొందిన తరువాత, మైదానంలోకి తీసుకెళ్లకూడని అతని వస్తువులను భద్రపరుచుకునేందుకు క్లబ్ ఒక బ్యాగేజ్ నిల్వ కేంద్రాన్ని నిర్వహిస్తుంది, (దీనిలో టెంట్‌లతోపాటు ఇతర సాధనాలను ఉంచవచ్చు).
పురుషుల సింగిల్స్ విజేతకు ఒక వెండి పూతతో 18.5 అంగుళాల (47 సెంమీ) ఎత్తు మరియు 7.5 అంగుళాల (19 సెంమీ) వ్యాసం ఉండే కప్‌ను అందిస్తారు. 1887 నుంచి ఈ ట్రోఫీని అందిస్తున్నారు, దీనిపై "ఆల్ ఇంగ్లండ్ లాన్ టెన్నిస్ క్లబ్ సింగిల్ హాండెడ్ ఛాంపియన్‌షిప్ ఆఫ్ ది వరల్డ్" అని రాసి ఉంటుంది. మహిళల సింగిల్స్ విజేతకు ఒక స్టెర్లింగ్ సిల్వర్ సాల్వెర్ (వెండి పళ్లెం) ను అందిస్తారు, దీనిని సాధారణంగా "వీనస్ రోజ్‌వాటర్ డిష్" లేదా "రోజ్‌వాటర్ డిష్"గా కూడా గుర్తిస్తారు. ఈ టైటిల్ 18.75 అంగుళాల (సుమారుగా 48 సెంమీ) వ్యాసం కలిగివుంటుంది, పురాణాల్లోని వ్యక్తుల చిత్రాలు దీనిపై అలంకరించబడివుంటాయి. పురుషుల డబుల్స్, మహిళల డబుల్స్ మరియు మిక్స్‌డ్ డబుల్స్ గెలిచిన జంటలకు వెండి కప్పులు అందిస్తారు. ఈ పోటీల్లో ద్వితీయ స్థానంలో నిలిచిన వారికి (రన్నరప్‌లకు) చిత్రించిన వెండి పళ్లాలు అందిస్తారు. ట్రోఫీలు సాధారణంగా ఆల్ ఇంగ్లండ్ క్లబ్ అధ్యక్షుడు, డ్యూక్ ఆఫ్ కెంట్ చేతుల మీదగా ప్రదానం చేయబడతాయి.
1968లో మొట్టమొదటిసారి టోర్నీ విజేతలకు నగదు బహుమతి ప్రదానం చేశారు, ఈ ఛాంపియన్‌షిప్స్‌లో అంతర్జాతీయ క్రీడాకారులు పాల్గొనేందుకు అనుమతించిన మొదటి సంవత్సరం కూడా ఇదే కావడం గమనార్హం.[37]
2007కు ముందు, వింబుల్డన్ మరియు ఇతర ప్రధాన టెన్నిస్ టోర్నమెంట్‌లలో పురుషుల సింగిల్స్ విజేతలకు మహిళల సింగిల్స్ విజేతల కంటే ఎక్కువ నగదు బహుమతి అందించేవారు. 2007లో, వింబుల్డన్ ఈ విధానాన్ని మార్చింది, రెండు పోటీల విజేతలకు ఒకే నగదు బహుమతిని ఇవ్వడం ప్రారంభించింది.[38] టోర్నమెంట్‌లో మహిళల కంటే పురుషులు మూడింట రెండు వంతుల సెట్‌లు అధికంగా ఆడుతున్నారని, మహిళా క్రీడాకారుల కంటే గంటకు వారి ఆదాయం చాలా తక్కువ ఉందని దీనిపై పెద్ద వివాదం చెలరేగింది. అయితే టెన్నిస్ ఆటగాళ్లకు గంటల ప్రకారం చెల్లింపులు ఉండవు, అదే విధంగా సుదీర్ఘంగా లేదా కొద్ది సమయంలో జరిగే గేమ్‌లు, సెట్‌లు లేదా మ్యాచ్‌ల ప్రకారం కూడా వారికి చెల్లింపులు జరగవు.[39][40][41]
2009లో మొత్తం £12,500,000 నగదు బహుమతిని సింగిల్స్ విజేతలకు అందించారు, పురుషుల విజేతకు మరియు మహిళల విజేతకు ఒక్కొక్కరికీ £850,000 నగదు బహుమతి ఇచ్చారు, 2008తో పోలిస్తే నగదు బహుమతి 13.3 శాతం పెరిగింది.[42]
2010 ఛాంపియన్‌షిప్‌ల కోసం మొత్తం నగదు బహుమతిని £13,725,000కు పెంచారు, సింగిల్స్ విజేతలకు ఒక్కొక్కరికీ £1,000,000 నగదు బహుమతి వస్తుంది[43]
ప్రధాన వ్యాసం: వింబుల్డన్ ఛాంపియన్‌ల జాబితా (మరియు ఏడాదివారీగా చాంపియన్‌షిప్‌లు)
పురుషుల సింగిల్స్[44] మహిళల సింగిల్స్[45] పురుషుల డబుల్స్ మహిళల డబుల్స్ మిక్స్‌డ్ డబుల్స్ సింగిల్స్ ఫైనల్ మ్యాచ్‌లు
చెక్ క్రీడాకారుడు టోమాస్ బెర్డిచ్‌ను వరుస సెట్‌లలో ఓడించిన తరువాత పురుషుల ఛాంపియన్‌గా నిలిచిన రఫెల్ నాథల్. ఇది నాథల్ యొక్క రెండో వింబుల్డన్ పురుషుల సింగిల్స్ టైటిల్ మరియు అతని క్రీడా జీవితంలో ఎనిమిదో గ్రాండ్ స్లామ్ టైటిల్. ఫ్రెంచ్ ఓపెన్ - వింబుల్డన్ రెండు టైటిళ్లను వరుసగా గెలుచుకోవడం నాథల్ క్రీడా జీవితంలో ఇది రెండోసారి, మొదటిసారి 2008లో ఈ టైటిళ్లను అతను సొంతం చేసుకున్నాడు. రష్యా క్రీడాకారిణి వెరా జ్వోనరెవాను వరుస సెట్లలో ఓడించిన తరువాత మహిళల ఛాంపియన్‌గా అవతరించిన సెరెనా విలియమ్స్. ఇది సెరెనాకు నాలుగో వింబుల్డన్ మహిళల సింగిల్స్ టైటిల్, ఆమె జీవితంలో ఇది తొమ్మిదో వింబుల్డన్ టైటిల్ కావడం గమనార్హం.ఈ విజయంతో ఆమె 13వ గ్రాండ్ స్లామ్ విజయాన్ని సొంతం చేసుకుంది, మహిళల గ్రాండ్ స్లామ్ సింగిల్స్ ఛాంపియన్‌ల ఆల్-టైమ్ జాబితాలో ఆమె బిల్లీ జీన్ కింగ్‌ను అధిగమించి ఆరో స్థానానికి చేరుకుంది.ఈ ఏడాది ప్రారంభంలో, అంటే 2009లోనే ఆమె ఆస్ట్రేలియా ఓపెన్ టైటిల్‌ను కూడా సొంతం చేసుకుంది. 2010 పురుషుల డబుల్స్ టైటిల్ సొంతం చేసుకున్న జట్టులో సభ్యుడు జుర్గెన్ మెల్జెర్. ఇది అతనికి మొట్టమొదటి పురుషుల డబుల్స్ గ్రాండ్ స్లామ్ టైటిల్, అతను రెండు జూనియర్ గ్రాండ్ స్లామ్ టైటిళ్లను కూడా గెలుచుకున్నాడు. 2010లో పురుషుల డబుల్స్ టైటిల్ గెలుచుకున్న ఫిలిప్ పెట్జ్‌ష్నెర్. ఇది అతనికి మొట్టమొదటి పురుషుల డబుల్స్ గ్రాండ్ స్లామ్ టైటిల్, అతను ఒక జూనియర్ గ్రాండ్ స్లామ్ టైటిల్‌ను కూడా గెలుచుకున్నాడు. 2010 మహిళల డబుల్స్ టైటిల్ గెలుచుకున్న జట్టులో సభ్యురాలైన వానియా కింగ్. ఇది ఆమెకు మొదటి గ్రాండ్ స్లామ్ మరియు వింబుల్డన్ టైటిల్ కావడం గమనార్హం. 2010 మహిళల డబుల్స్ టైటిల్ గెలుచుకున్న జట్టులో సభ్యురాలు యారోస్లావా ష్వెదోవా.ఇది ఆమెకు మొట్టమొదటి గ్రాండ్ స్లామ్ మరియు వింబుల్డన్ టైటిల్ విజయం. 2010 మిక్స్‌డ్ డబుల్స్ టైటిల్ గెలుచుకున్న జట్టులో సభ్యుడు లియాండర్ పేస్.ఇది అతనికి మూడో వింబుల్డన్ మిక్స్‌డ్ డబుల్స్ టైటిల్ మరియు నాలుగో వింబుల్డన్ టైటిల్ కావడం గమనార్హం, 1999లో అతను పురుషుల డబుల్స్ టైటిల్‌ను గెలుచుకున్నాడు.అంతేకాకుండా, పేస్ తన క్రీడా జీవితంలో ఆరు మిక్స్‌డ్ డబుల్స్ టైటిళ్లను గెలిచాడు, 2010లో అతను ఆస్ట్రేలియా ఓపెన్ మిక్స్‌డ్ డబుల్స్ టైటిల్‌ను కూడా సొంతం చేసుకున్నాడు. 2010 మిక్స్‌డ్ డబుల్స్ టైటిల్ గెలిచిన జట్టులో సభ్యురాలు కారా బ్లాక్. ఇది ఆమెకు క్రీడా జీవితంలో రెండో వింబుల్డన్ మిక్స్‌డ్ డబుల్స్ టైటిల్ మరియు ఐదో వింబుల్డన్ టైటిల్, గతంలో ఆమె మూడు మహిళల డబుల్స్ టైటిళ్లను కూడా గెలుచుకుంది.అంతేకాకుండా, బ్లాక్ తన క్రీడా జీవితంలో మొత్తంమీద ఐదు మిక్స్‌డ్ డబుల్స్ టైటిళ్లను సొంతం చేసుకుంది, 2010 ఆస్ట్రేలియా ఓపెన్ మిక్స్‌డ్ డబుల్స్ విజేతగా నిలిచిన జట్టులో ఆమె సభ్యురాలు.
ది డైలీ టెలిగ్రాఫ్ యొక్క వాలిస్ మేయర్స్ మరియు డైలీ మెయిల్ మరియు వుమెన్స్ టెన్నిస్ అసోసియేషన్[48] యొక్క కంప్యూటర్ ర్యాంకింగ్స్ ఆధారంగా, ప్రపంచ నెంబర్ వన్ ర్యాంకును ఎన్నడూ పొందకుండా కేవలం ఏడుగురు మహిళలు మాత్రమే వింబుల్డన్ సింగిల్స్ టైటిల్ గెలుచుకున్నారు. (వింబుల్డన్ యొక్క "ఓపెన్ శకం" (1968) ప్రారంభమైనప్పటి నుంచి, మొత్తం 16 మంది విజేతల్లో కేవలం నలుగురు క్రీడాకారిణిలు మాత్రమే WTA ప్రపంచ నెం.1ను పొందలేదు.) కాలక్రమానుసారంగా ఈ టైటిల్ గెలిచినవారు: కేథలీన్ మెక్‌కేన్ గాడ్‌ఫ్రీ, సిల్లీ ఆస్సెమ్, కారెన్ హాంట్జే సుస్మాన్, ఎన్ హేడోన్ జోన్స్, వర్జీనియా వాడే, కోంచిటా మార్టినెజ్, మరియు జానా నోవోత్నా. పురుషుల విభాగంలో దీనికి భిన్నమైన పరిస్థితి ఉంది. వింబుల్డన్‌లో ప్రపంచ నెంబర వన్ క్రీడాకారులుగా ఉన్న వ్యక్తుల హావా సాగినప్పటికీ, (మొత్తం 19 మంది విజేతల్లో 11 మంది), ఓపెన్ శకంలో మిశ్రమ ఫలితాలు కనిపించాయి. ఆర్థూర్ యాష్, గోరాన్ ఇవానీసెవిచ్ మరియు మైకెల్ స్టిచ్ అనే ముగ్గురు విజేతలు తమ క్రీడా జీవితంలో ప్రపంచ నెం.2 ర్యాంకును మాత్రమే పొందగలిగారు. రిచర్డ్ క్రాజిసెక్ మరియు ప్యాట్ క్యాష్ ఇద్దరూ క్రీడా జీవితంలో అత్యధికంగా ప్రపంచ నెం. 4వ ర్యాంకును మాత్రమే సాధించినప్పటికీ, వింబుల్డన్ ఛాంపియన్‌షిప్ విజేతలుగా నిలిచారు. ఒకసారి సింగిల్ విజేతగా నిలిచిన జాన్ కోడెస్ ప్రపంచ ర్యాంకింగ్స్‌లో అత్యధికంగా 5వ ర్యాంకు పొందాడు (వింబుల్డన్ పురుషుల సింగిల్స్ టైటిల్ గెలిచినవారిలో అతి కనిష్ఠ ర్యాంకు ఉన్న క్రీడాకారుడు ఇతనే కావడం గమనార్హం): అతను 1973లో అనేక మంది అగ్రశ్రేణి టెన్నిస్ క్రీడాకారులు టోర్నీకి దూరంగా ఉన్నప్పుడు టైటిల్ సొంతం చేసుకున్నాడు.
2010 వింబుల్డన్ ఛాంపియన్‌షిప్స్ వింబుల్డన్ ఛాంపియన్‌ల జాబితా వింబుల్డన్ ప్రభావం 2012 వేసవి ఒలింపిక్ వేదికలు వింబుల్డన్ కోర్టు ఉపరితలాలు
The Royal Gallery at Centre Court, Wimbledon The Crowd at Centre Court, Wimbledon The Centre Court, Wimbledon The decision of In or Out with the help of Technology at Wimbledon The longest match ever played at Wimbledon The Wimbledon Shop The instructions to Non Ticket Holders at Wimbledon Wimbledon scoreboard Wimbledon order of play Centre Court Wimbledon 1 Wimbledon Court 1 Court 4 Wimbledon Court 19 Wimbledon Court 15 Wimbledon Court 17 Wimbledon Wimbledon Queue Bridge Score board Wimbledon
రాబర్ట్‌సన్, మ్యాక్స్ వింబుల్డన్ 1877–1977
(2007) గూగుల్ పటములు)
వర్గం:గ్రాస్ కోర్టు టెన్నిస్ టోర్నమెంట్‌లు వర్గం:1877లో ప్రారంభమైన క్రీడాంశాలు వర్గం:యునైటెడ్ కింగ్‌డమ్‌లో క్రీడలు వర్గం:వింబుల్డన్ ఛాంపియన్‌షిప్‌లు